Lars Mikkes
Lars Mikkes er en dansk billedkunstner. Lars Mikkes er uddannet på Det Fynske Kunstakademi i årene 1980-1986. Han debuterede på Charlottenborgs Forårsudstilling i 1982. Han har boet flere år i udlandet og er en aktiv kunstner, der bevæger sig inden for flere kunstgenrer, blandt andet maleri, skulptur, installationskunst og fotografi.
Lars Mikkes har udstillet flere steder i ind- og udland. Nævnes kan Grosse Kunst Ausstellung i Düsseldorf 1996, Künstlerhaus Bethanien i Berlin 2010 og på Fyns Kunstmuseum i 2005 og 2012. Kunsthallen ULYS i Odense blev stiftet 2014 med Lars Mikkes som formand.